
COMISIA DE SPECIALITATE A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei
A V I Z*)
la proiectul de hotărâre

privind aprobarea dezmembrării din Cartea funciară nr. 6488 și Cartea funciară  nr. 6517, a terenului aflat în intravilan, pentru realizarea procedurilor  privind concesionarea, potrivit legii, având ca obiect pensiune agroturistică
analizând temeiurile juridice având conținutul constitutiv în prevederile art. 123 alin. (1) și alin. (4), art. 129 alin. (1) și alin. (2) lit. a) combinat cu  alin. (3) lit. a), art. 138 alin. (6) alin. (8)-(10) alin. (14) și alin. (16), din Ordonanţa de urgenţă  a Guvernului nr. 57/2019 privind Codul administrativ, cu modificările și completările ulterioare; 
potrivit temeiului legal prevăzut de dispozițiile:

a) art. 1 alin. (2), art. 3, art. 95 alin. (2), art. 96, art. 98, art. 105 alin. (1), art. 106 alin. (1) și alin. (2), art. 129 alin. (1), alin. (2) lit. c)  și alin. (6) lit. b), art. 197 alin. (1), (2), (4) și (5), art. 198 alin. (1), art. 199 alin. (1) (2), art. 297 alin. (1) lit. b), art. 302-331  din  Ordonanța de urgență a Guvernului  nr. 57/2019 privind Codul administrativ, cu modificările și completările ulterioare;

b) art. 25 alin. (1) și art. 40 alin. (3) lit. b) din Legea cadastrului şi a publicităţii imobiliare nr. 7/1996, republicată, cu modificările și completările ulterioare;

c) art. 23 lit. e), art. 31, art. 132-135 și art. 210 din Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul directorului  general al Agenţiei Naţionale de Cadastru şi Publicitate Imobiliară, cu modificările și completările ulterioare;

d) Hotărârii Consiliului Local nr. 98 din 27 decembrie 2023 privind actualizarea Planului Urbanistic General al comunei Vulcana-Băi și a Regulamentului Local de Urbanism aferent acestuia;

e) Hotărârii Consiliului Local nr. 10 din 18 februarie 2021 pentru stabilirea de măsuri privind cererea depusă de domnul Ionuț CIOBANU în vederea concesionării unei parcele de teren, proprietatea publică/privată a comunei, pentru realizarea unei pensiuni agroturistice;
Comisia de specialitate A, a Consiliului Local, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei, întrunită în şedinţă, astăzi 23 februarie 2024, ora 14:30 a analizat proiectul de privind aprobarea dezmembrării din Cartea funciară nr. 6488 și Cartea funciară  nr. 6517, a terenului aflat în intravilan, pentru realizarea procedurilor  privind concesionarea, potrivit legii, având ca obiect pensiune agroturistică,  având ca inițiator pe domnul Emil DRĂGHICI – primarul comunei.
S-a constatat că proiectul de hotărâre este însoţit de raportul compartimentului de resort din aparatul  de specialitate al  primarului comunei, respectiv cel întocmit şi semnat de domnul Alexandru NEGULESCU – inspector, în aparatul de specialitate al primarului comunei, care apreciază că proiectul de hotărâre este  oportun, necesar şi legal.
Se avizează proiectul de hotărâre cu/fără următoarele amendamente:

Nu sunt amendamente sau propuneri acceptate;

Nu sunt amendamente sau propuneri respinse.
Președintele comisiei de specialitate susţine în şedinţa consiliului local avizul.

Prezentul aviz se transmite secretarului general al comunei, care asigură înaintarea lui către consilierii locali şi către iniţiator,  cel mai târziu în ziua şedinţei.
            PREŞEDINTELE COMISIEI,                                SECRETARUL COMISIEI,                                

            Nadia-Alina DUMITRESCU                                          Nicoleta ILIE
*)prezentul aviz are caracter consultativ, potrivt art. 136 alin.(8) lit. c) din OUG 57/2019
